Publication: Magyar Közlöny
Issue: MK-1999-57 (Year: 1999, Number: 57)
Era: 1990-2004
Section: a szakképzésről szóló 1993. évi LXXVI. törvény rendelkezik. A központi programban (tantervben) meghatározhatók — az oktatási miniszter egyetértésével — szakmai
Paragraph Index: 286

44. § (1) A Kt. 93. §-a (1) bekezdésének a) pontja helyébe a következő rendelkezés lép: [(1) Az oktatási miniszter] „a) kiadja — az Országos Köznevelési Tanács és a Közoktatáspolitikai Tanács véleményének kikérése után — a Két tanítási nyelvű iskolai oktatás irányelvét, a Fogyatékos gyermekek óvodai nevelésének irányelvét, a Fogyatékos tanulók iskolai oktatásának irányelvét, a Kollégiumi nevelés országos alapprogramját, a kerettanterveket, az Alapfokú művészetoktatás követelményeit és tantervi programját, a Nemzeti, etnikai kisebbség óvodai nevelésének irányelvét és a Nemzeti, etnikai kisebbség iskolai oktatásának irányelvét, továbbá ellátja a felülvizsgálatukkal kapcsolatos feladatokat; a kerettanterv és a Kollégiumi nevelés országos alapprogramja nemzeti, etnikai kisebbségi nevelést-oktatást érintő kérdéseiben, továbbá a Nemzeti, etnikai kisebbség óvodai nevelésének irányelve és a Nemzeti, etnikai kisebbség iskolai oktatásának irányelve kiadásához be kell szerezni az Országos Kisebbségi Bizottság egyetértését;”

Source: https://magyarkozlony.hu/hivatalos-lapok/6c938869d293bcb9929eb395968b1eda003e098b/dokumentumok/389e41d027d3d95f3cde30064d74fe940e187d22/letoltes